Dejlig lejlighed lige ved muren til Vatikanet. 10 minutters gang fra Metrostationen Cipro. Lejligheden på 1. sal ligger ved Viale Vaticano. Vejen er temmelig befærdet og der er en del trafikstøj, men ikke mere end man sagtens kan leve med det.
Vi blev budt velkommen af en af Marys medarbejdere. Hun viste os tilrette. Der var kaffe/te og køkkenet indeholdt det nødvendige for at kunne lave mad.
Mary er meget hurtig til at svare. Vi manglede et lagen, og da vi skrev til hende svarede hun med det samme og kom hurtigt forbi med det. Rigtig god service.
Alt i alt kan stedet anbefales. Vi kunne godt finde på at bo der igen.